钦定古今图书集成/明伦汇编/闺媛典/第334卷 > 崔素娥
## 钦定古今图书集成/明伦汇编/闺媛典/第334卷 > 崔素娥

按《全唐诗》，崔素娥，韦洵美妾。邺都罗绍威辟洵美为
从事，素娥随行，绍威闻其姝丽，逼献之，素娥为诗以
别。其夜，洵美独宿长吁，有同行者问知其事，欻然而
去。至三更，以皮囊贮素娥至，洵美挟以他遁。别洵美
诗云：“妻闭闲房君路岐，妾心君恨两依依。神魂倘遇
巫娥伴，犹逐朝云暮雨归。”韦洵美答素娥诗云：“别恨
离群自古闻，此心难舍意难论。承恩必若颁时服，莫
使霑濡有泪痕。”